Die tekstielbedryf stel al hoër vereistes aan die verskillende soorte roumateriaal, wat hoofsaaklik neerkom op hoer gehalte. Dit volg dus dat daar 'n groot verantwoordelikheid op die skouers van wolprodusente rus om toe te sien dat 'n balans gehandhaaf word tussen hoeveelheid en gehalte.
Gedurende die bestaan van die Britse Wolkommissie, in die jare 1940-1945, is 'n Iys van handelstipes vir wol opgestel, wat saam met skoonopbrengs as basis vir prysbepaling van wol gedien het. Na die ontbinding van die organisasie het die handelstipes behoue gebly, ofskoon veranderings mettertyd aangebring is.
Alleenlik lyne wat met 'n lengte - en fynheidsimbool gemerk is, kwalifiseer vir spinwol mits dit aan al die vereistes voldoen. Op 'n skoonwolbasis bereken, is dit gemiddeld die hoogste prys groep.
Wanneer 'n tekortkoming, soos byvoorbeeld 'n merkbaar verweerde of punterige tip, variasie in lengte en fynheid, ens., voorkom en daar saad of klits tot 2 persent in 'n lyn aanwesig is, word dit gewoonlik as 'n goeie kambol waardeer. Die wol moet gesond gegroei wees.
Dit is alle wol, maar meestal kortwol van 'n C-lengte en onder, wat 'n oormatige hoeveelheid saad of klits bevat. In die vagwolklasse maak dit 'n baie lae persentasie uit en daarom word dit buite rekening gelaat vir enige verdere vergelykings.
Die bevindings van Marx (1963) en de Klerk en de Lange (1970) het aangetoon dat die gehalte van Merinovagwol aan die afneem is. Hulle het gevind dat 'n betekenisvolle afname in veselfynheid 'n gelyktydige vermindering in spinwoltipes tot gevolg gehad het.
Daarna was daar egter 'n daling en was die persentasie slegs 9,1 persent vir die 5 jaar periode 1976-80. Ofskoon die interstandaard-klassifikasies volgens die Suid-Afrikaanse Wolraad se statistiese oorsig vanaf 1961/62 en weer in 1974/75 verander het en die syfers nie streng vergelykbaar is nie, gee dit tog 'n redelike getroue weergawe van die gehalte en fynheid verandering wat die skeersel oor die afgelope dertig jaar ondergaan het.
'n Ekonomiese ontleding van die Suid-Afrikaanse skeersel (vagwol) in die 1979/80 seisoen word in Tabel 2 verskaf.
Die vraag kan gevra word watter faktore verantwoordelik gehou kan word vir die afname in die gehalte van die skeersel.